
ДО ОБЩИНСКИ СЪВЕТ

ГР.ПОМОРИЕ
Д О К Л А Д Н А    З А П И С К А

От Иван Атанасов Алексиев – КМЕТ на Община Поморие
ОТНОСНО:Разпореждане с имот – частна общинска собственост

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В Администрацията на Община Поморие е постъпило заявление вх.№94Г-210-2/27.11.2023г. от Горица Тодорова Михайлова, наемател на общинско жилище, представляващо самостоятелен обект в сграда с идентификатор 35033.501.195.1.7 по кадастралната карта и кадастралните регистри на гр.Каблешково, с административен адрес гр.Каблешково,………….. , за закупуване от Община Поморие на наеманото от нея жилище.
Горица Тодорова Михайлова е наемател на общинското жилище повече от 5 години без прекъсване, винаги навреме е заплащала наемната цена и консумативните разноски и отговаря на условията за настаняване в общинско жилище. 

С оглед гореизложеното Ви предлагам да приемете следното

РЕШЕНИЕ
На основание чл.21 ал.1 т.8 от Закона за местното самоуправление и местната администрация, чл.47 ал.1 т.3 от Закона за общинската собственост и чл.31 и чл.31а от Наредба №17 за реда и условията за управление и разпореждане с общински жилища,  Общински съвет гр.Поморие:

1. Дава съгласие да се продаде самостоятелен обект в сграда с идентификатор 35033.501.195.1.7 по КК и КР на гр.Каблешково, представляващ общински апартамент със ЗП 61,30кв.м. и избено помещение с площ 15,80кв.м., находящ се в гр.Каблешково……., ведно с 12,35% идеални части от общите части на сградата и правото на строеж в поземлен имот с идентификатор 35033.501.195 по КК и КР на гр.Каблешково, съответстващ на УПИ Х кв.47 по регулационния план на гр.Каблешково, при граници подробно описани в АЧОС 7195/02.02.2023г. на наемателя Горица Тодорова Михайлова, при цена 42440,00лв./без ДДС/, съгласно приложената оценка по чл.41 ал.2 от Закона за общинската собственост.
2. Възлага на кмета на Община Поморие да издаде заповед и сключи договор за покупко-продажба в изпълнение на приетото решение, след влизането му в сила.

Приложение: Копие от заявление вх.№94Г-210-2/02.02.2023г. от Горица Тодорова Михайлова, копие от схема на самостоятелен обект с идентификатор 35033.501.195.1.7, копие от АЧОС№7195/02.02.2023г., справка от ЕПЗЕУ–Имотен регистър, справка от Дирекция „ПМДТ” гр.Поморие, удостоверение, копие от настанителните заповеди и анекси за последните 5 години, копие от данъчна оценка на апартамента, копие от експертна оценка за определяне пазарната цена.  

С уважение,

Иван Алексиев

Кмет на Община Поморие

Съгласувал:

инж.Кунчо Гайдов – Зам.кмет на Община Поморие

Съгласувал:

Росица Стоева – директор дирекция „ПНИАО“

Съгласувал:

инж.Илияна Калудова – директор дирекция „СУТОСУП“

Съгласувал:

Хрисанта Чухлева – началник отдел „ОСТУП“

Изготвил:

Мария Агорастева - ст. експерт в отдел “ОСТУП”

